Remo Giazotto

Remo Giazotto (1910–1998) var en italiensk musikkviter, musikkanmelder og komponist.

 Liv og virke 
Giazotto studerte klaver og komposisjon ved konservatoriet i Milano og litteraturvitenskap og filosofi ved Universitetet i Genova. I 1932 ble han kritiker ved Rivista musicale italiana, i 1945–1949 var han redaktør. Fra 1949 til 1977 arbeidet han for den italienske allmennkringkasteren RAI, først som leder for kammermusikkprogrammet, fra 1966 som leder for det internasjonale programmet organisert av EBU.

Giazotto underviste i musikkhistorie ved Universitetet i Firenze fra 1957 til 1969. I 1962 ble han tatt opp i Accademia Nazionale di Santa Cecilia, fra 1967 var han medredaktør av det musikkvitenskapelige tidsskriftet Nuova rivista musicale italiana. Ved siden av flere bøker om musikkhistorie skrev han romantiserende komponistbiografier over Tomaso Albinoni, Alessandro Stradella, Antonio Vivaldi og Giovanni Battista Viotti; for sistnevnte også en tematisk verkfortegnelse med kjennetegnet «G».

 Komposisjoner 
Giazotto er framfor alt kjent på grunn av Adagio i g-moll for strykere og orgel (1958). Giazotto hevdet å ha skrevet verket basert på et fragment fra en triosonate av Tomaso Albinoni, men fragmentet er aldri funnet og ektheten blir betvilt – sannsynligvis skrev han det selv. Uansett opprinnelse, stykket i dag et av de mest populære «klassiske» musikkverk, ikke minst på grunn av en rekke bearbeidelser brukt i flere filmer.

Ved siden av Adagio skrev Giazotto framfor alt klaververk og lieder.

 Skrifter i utvalg 
 Il melodramma a Genova nei secoli XVII e XVIII, Genova 1941
 Tomaso Albinoni, ‘musico di violino dilettante veneto’ (1671–1750), Milano 1945
 Busoni: la vita nell’opera, Milano 1947
 La musica a Genova nella vita pubblica e privata dal XIII al XVIII secolo, Genova 1952
 Il maestro di cappella Giuseppe Riccardi e 'La bandiera dei tre colori' di Teofilo Barla, Milano 1953
 Giovan Battista Viotti, Milano 1956
 Vita di Alessandro Stradella, Milano 1962
 Vivaldi, Milano 1965
 Quattro secoli di storia dell’Accademia nazionale di S. Cecilia, 2 Bde., Roma 1970
 Antonio Vivaldi, Torino 1973

 Referanser 

 Litteratur 
 Carolyn Gianturco: artikkelen «Giazotto, Remo», i The New Grove Dictionary of Music and Musicians, andre utgave, red. Stanley Sadie, London/New York 2001, bind 9.

 Eksterne lenker 


Kategori:Italienske komponister
Kategori:Musikkforskere
Kategori:Musikkhistorikere
Kategori:Personer fra Roma